CELEX: 52010SC0743
Language: lv
Date: 2010-06-15
Title: Priekšlikums Padomes lēmums par pārmērīga budžeta deficīta pastāvēšanu Dānijā

LV
LV    LV
 ---pagebreak---    EIROPAS KOMISIJA
                                  Briselē, 15.6.2010
                                  SEC(2010) 743 galīgā redakcija
                     Priekšlikums
                 PADOMES LĒMUMS
    par pārmērīga budžeta deficīta pastāvēšanu Dānijā
LV                                                               LV
 ---pagebreak---                                        PASKAIDROJUMA RAKSTS
   1.         STABILITĀTES UN IZAUGSMES PAKTA PIEMĒROŠANA PAŠREIZĒJĀ KRĪZES SITUĀCIJĀ
   Daudzu ES valstu kopbudžeta deficīts patlaban pārsniedz Līgumā noteikto atsauces vērtību
   3 % no IKP. Uz bieži vien ievērojamo deficīta pieaugumu, kā arī uz parāda attīstību jāraugās
   nepieredzētās vispasaules 2008./2009. gada finanšu krīzes un ekonomikas lejupslīdes
   kontekstā. Jāņem vērā vairāki faktori. Pirmkārt, ekonomikas lejupslīdes rezultātā samazinās
   nodokļu ieņēmumi un pieaug sociālo pabalstu (piemēram, bezdarbnieka pabalstu) izdevumi.
   Otrkārt, ņemot vērā to, ka budžeta politikai ir svarīga nozīme ārkārtas situācijā, kas pašreiz
   valda ekonomikā, Komisija 2008. gada novembra Eiropas ekonomikas atveseļošanas plānā
   (EEAP), ko decembrī apstiprināja Eiropadome, aicināja veikt fiskālās stimulēšanas
   pasākumus. Plānā paskaidrots, ka stimulēšanas pasākumiem jābūt savlaicīgiem,
   mērķtiecīgiem, ar ierobežotu darbības laiku un katrā dalībvalstī dažādiem, lai ņemtu vērā šo
   valstu atšķirīgos stāvokļus attiecībā uz valsts finanšu ilgtspējību un konkurētspēju, un tie
   jāpārtrauc, kad ekonomikas apstākļi uzlabojas. Visbeidzot, lai stabilizētu finanšu sektoru,
   vairākas dalībvalstis ir veikušas pasākumus, no kuriem daži ir ietekmējuši parādu vai rada
   risku, ka deficīts un parāds varētu nākotnē pieaugt, lai gan dažas valstis atbalsta pasākumu
   izmaksas nākotnē varētu atgūt.
   Stabilitātes un izaugsmes paktā noteikts, ka Komisijai jāuzsāk pārmērīga budžeta deficīta
   novēršanas procedūra vienmēr, kad kādas dalībvalsts budžeta deficīts pārsniedz atsauces
   vērtību 3 % no IKP. Stabilitātes un izaugsmes paktā 2005. gadā izdarīto grozījumu mērķis
   bija jo īpaši nodrošināt to, ka situācija ekonomikā un budžeta stāvoklis ir pilnībā ņemts vērā
   visos pārmērīga budžeta deficīta novēršanas procedūras posmos. Tādējādi Stabilitātes un
   izaugsmes pakts kalpo par atbalstu valdības politikai, lai ātrāk atkal sasniegtu stabilu budžeta
   stāvokli, ņemot vērā situāciju ekonomikā, un tādējādi ilgtermiņā nodrošinātu valsts finanšu
   ilgtspējību.
   2.         IEPRIEKŠĒJIE         PASĀKUMI      PĀRMĒRĪGA          BUDŽETA       DEFICĪTA    NOVĒRŠANAS
              PROCEDŪRĀ
   Līguma par Eiropas Savienības darbību 126. pants paredz pārmērīga budžeta deficīta
   novēršanas procedūru. Šī procedūra ir sīkāk aprakstīta Padomes Regulā (EK) Nr. 1467/97 par
   to, kā paātrināt un precizēt pārmērīga budžeta deficīta novēršanas procedūras īstenošanu1, kas
   ietilpst Stabilitātes un izaugsmes paktā.
   Saskaņā ar Līguma 126. panta 2. punktu Komisijai jāuzrauga budžeta disciplīnas ievērošana,
   pamatojoties uz šādiem diviem kritērijiem: a) vai plānotā vai faktiskā valsts budžeta deficīta
   attiecība pret iekšzemes kopproduktu (IKP) pārsniedz atsauces vērtību 3 % (izņemot
   gadījumus, kad šī attiecība ir būtiski un pastāvīgi samazinājusies un sasniegusi atsauces
   vērtībai tuvu līmeni, vai arī ja atsauces vērtība ir pārsniegta tikai izņēmuma kārtā un uz laiku,
   un šī attiecība joprojām ir tuva atsauces vērtībai); un b) vai valsts parāda attiecība pret IKP
   1
            OV L 209, 2.8.1997., 6. lpp. Ziņojumā ņemtas vērā arī “Specifikācijas, kā īstenot Stabilitātes un
            izaugsmes paktu, un pamatnostādnes par stabilitātes un konverģences programmu formu un saturu”, ko
            Ekonomikas un finanšu padome pieņēma 2009. gada 10. novembrī (pieejamas tīmekļa vietnē
            http://ec.europa.eu/economy_finance/sgp/legal_texts/index_en.htm).
LV                                                       2                                                     LV
 ---pagebreak---    pārsniedz atsauces vērtību 60 % (ja vien šī attiecība pietiekami strauji nesamazinās un
   netuvinās atsauces vērtībai).
   Līguma 126. panta 3. punktā paredzēts, ka tad, ja kāda dalībvalsts neatbilst viena vai abu šo
   kritēriju prasībām, Komisija sagatavo ziņojumu. Šajā ziņojumā “ņem vērā arī to, vai valsts
   budžeta deficīts pārsniedz valdības investīciju izdevumus, kā arī ņem vērā visus citus būtiskus
   faktorus, tostarp dalībvalsts ekonomikas un budžeta stāvokli vidēji ilgā laikā”.
   Pamatojoties uz datiem, ko Dānijas iestādes paziņojušas 2010. gada aprīlī2, un ņemot vērā
   Komisijas dienestu 2010. gada pavasara prognozi, Komisija 2010. gada 12. maijā saskaņā ar
   126. panta 3. punktu pieņēma ziņojumu par Dāniju3.
   Pēc tam saskaņā ar 126. panta 4. punktu 2010. gada 27. maijā Ekonomikas un finanšu
   komiteja formulēja atzinumu par Komisijas ziņojumu.
   3.         PĀRMĒRĪGA BUDŽETA DEFICĪTA PASTĀVĒŠANA
   Saskaņā ar datiem, ko Dānijas iestādes paziņojušas 2010. gada aprīlī, tiek plānots, ka valsts
   kopbudžeta deficīts Dānijā sasniegs 5,4 % no IKP 2010. gadā, tādējādi pārsniedzot atsauces
   vērtību — 3 % no IKP. Saskaņā ar 126. panta 3. punktu sagatavotajā Komisijas ziņojumā
   pausts uzskats, ka plānotais deficīts nav tuvu atsauces vērtībai 3 % no IKP, bet ka plānoto
   atsauces vērtības pārsniegumu var uzskatīt par pārsniegumu izņēmuma kārtā Līgumā un
   Stabilitātes un izaugsmes paktā paredzētajā nozīmē. Tas jo īpaši ir smagas ekonomikas
   lejupslīdes rezultāts Līguma un Stabilitātes un izaugsmes pakta izpratnē. Komisijas dienestu
   2010. gada pavasara prognozē lēsts, ka pēc Dānijas reālā IKP krasā samazinājuma 4,9 %
   apmērā 2009. gadā ir sagaidāms, ka tas atgūsies par 1,6 % 2010. gadā. 2009. gada recesija
   izpaudās kā straujš privātā patēriņa, investīciju un eksporta kritums, ko izraisījusi finanšu
   krīze un pasaules ekonomikas lejupslīde, jo īpaši pieprasījuma samazināšanās no galveno
   tirdzniecības partneru puses (Vācijas, Apvienotās Karalistes, Zviedrijas un Norvēģijas).
   2010. gada budžeta deficīts ir sekas, ko izraisīja gan ekonomikas lejupslīde, gan Dānijas
   iestāžu saskaņā ar EEAP veiktie stimulēšanas pasākumi. Tomēr plānoto atsauces vērtības
   pārsniegumu nevar uzskatīt par īslaicīgu. Saskaņā ar Komisijas dienestu 2010. gada pavasara
   prognozi budžeta deficīts 2011. gadā samazinātos līdz 4,9 % no IKP, ja netiktu mainīta
   politika4. Līgumā minētais deficīta kritērijs nav izpildīts.
   Saskaņā ar datiem, ko Dānijas iestādes paziņoja 2010. gada aprīlī, valsts kopējais parāds vēl
   aizvien ir mazāks par atsauces vērtību 60 % no IKP, proti, 45,1 % no IKP 2010. gadā.
   Komisijas dienestu 2010. gada pavasara prognozē lēsts, ka parāda attiecība 2010. gadā būs
   46 % no IKP un palielināsies līdz 49,5 % no IKP 2011. gadā, joprojām nepārsniedzot atsauces
   vērtību — 60 % no IKP. Līgumā minētais parāda kritērijs ir izpildīts.
   2
            Atbilstoši Padomes Regulai (EK) Nr. 479/2009 dalībvalstīm divreiz gadā jāziņo Komisijai par plānoto
            un faktisko valsts budžeta deficīta un parāda līmeni. Jaunākie Dānijas paziņotie dati ir pieejami:
            http://epp.eurostat.ec.europa.eu/portal/page/portal/government_finance_statistics/excessive_deficit/edp_
            notification_tables.
   3
            Visi ar pārmērīga budžeta deficīta novēršanas procedūru saistītie dokumenti, kas attiecas uz Dāniju,
            pieejami šādā tīmekļa vietnē:
            http://ec.europa.eu/economy_finance/sgp/deficit/countries/index_en.htm.
   4
            Prognozē, kas balstīta uz pieņēmumu, ka netiek veiktas politikas izmaiņas, ņem vērā (daļējo)
            atteikšanos no ārkārtējiem ar krīzi saistītajiem pasākumiem.
LV                                                           3                                                       LV
 ---pagebreak---    Saskaņā ar Līguma un Stabilitātes un izaugsmes pakta noteikumiem Komisija savā ziņojumā
   analizēja arī “būtiskos faktorus”. Saskaņā ar Stabilitātes un izaugsmes paktu, gatavojot
   lēmumu par pārmērīga budžeta deficīta pastāvēšanu, tos drīkst ņemt vērā tikai tad, ja budžeta
   deficīts vienlaikus atbilst diviem nosacījumiem — ka tas saglabājas tuvu atsauces vērtībai un
   ka atsauces vērtība tiek pārsniegta tikai uz laiku. Dānijas gadījumā šie abi nosacījumi nav
   izpildīti. Atsevišķi ņemot, būtiskie faktori konkrētajā gadījumā šķiet esam diezgan labvēlīgi.
   Saskaņā ar Līguma 126. panta 4. punktu sagatavotais Ekonomikas un finanšu komitejas
   atzinums atbilst Komisijas novērtējumam, kas iekļauts saskaņā ar Līguma 126. panta
   3. punktu sagatavotajā ziņojumā.
   Komisija, ņemot vērā savu saskaņā ar 126. panta 3. punktu sniegto ziņojumu un pamatojoties
   uz Ekonomikas un finanšu komitejas saskaņā ar 126. panta 4. punktu sniegto atzinumu,
   uzskata, ka Dānijā pastāv pārmērīgs budžeta deficīts. Šis atzinums, ko Komisija pieņēma
   [2010. gada 15. jūnijā], tiek adresēts Padomei saskaņā ar 126. panta 5. punktu. Komisija
   ierosina Padomei pieņemt attiecīgu lēmumu saskaņā ar 126.panta 6. punktu. Turklāt saskaņā
   ar 126. panta 7. punktu Komisija Padomei iesniedz ieteikumu par Padomes ieteikumu, kas
   adresējams Dānijai, lai tiktu novērsta pārmērīga valsts budžeta deficīta situācija.
   4.         IETEIKUMI, LAI NOVĒRSTU PĀRMĒRĪGU BUDŽETA DEFICĪTU
   Saskaņā ar Padomes Regulas (EK) Nr. 1467/97 3. panta 4. punktu Padomes ieteikumā, kas
   izdots saskaņā ar 126. panta 7. punktu, jānosaka, ka attiecīgajai dalībvalstij ne vēlāk kā sešu
   mēnešu laikā jāveic efektīvi pasākumi, kā arī jāparedz termiņš pārmērīgā budžeta deficīta
   novēršanai — tam “jābūt pilnībā novērstam nākamajā gadā pēc tā konstatēšanas, ja vien
   nepastāv īpaši apstākļi”. Lemjot, vai pastāv īpaši apstākļi, saskaņā ar regulas 2. panta
   6. punktu jāņem vērā “būtiski faktori”, kas izskatīti atbilstīgi Līguma 126. panta 3. punktam
   sagatavotajā Komisijas ziņojumā. Regulas 3. panta 4. punktā Padomei paredzēts pienākums
   ieteikt, ka dalībvalsts “kā normu sasniedz minimālu gada uzlabojumu vismaz 0,5 % apmērā
   no IKP tās cikliski koriģētajā bilancē, izņemot vienreizējos un pagaidu pasākumus, lai
   tādējādi nodrošinātu pārmērīga budžeta deficīta novēršanu ieteikumā norādītajā termiņā”.
   Saskaņā ar Stabilitātes un izaugsmes pakta 2005. gada reformu, ar ko tika ieviesta lielāka
   elastība, piemērojot pārmērīga budžeta deficīta novēršanas procedūras noteikumus, var
   uzskatīt, ka Dānijas gadījumā pastāv īpaši apstākļi. Konkrēti, 2009. gada recesija izpaudās kā
   straujš privātā patēriņa, investīciju un eksporta kritums, ko izraisījusi finanšu krīze un
   pasaules ekonomikas lejupslīde, jo īpaši pieprasījuma samazināšanās no galveno tirdzniecības
   partneru puses (Vācijas, Apvienotās Karalistes, Zviedrijas un Norvēģijas). 2010. gada budžeta
   deficīts ir sekas, ko izraisīja gan ekonomikas lejupslīde, gan Dānijas iestāžu saskaņā ar EEAP
   veiktie stimulēšanas pasākumi.
   Ņemot vērā iepriekš minēto, ir lietderīgi apsvērt pārmērīga valsts budžeta deficīta novēršanas
   procedūru vidējā termiņā, par korekciju galīgo termiņu nosakot 2013. gadu. Atzīstot, ka
   Dānijas 2010. gada budžeta stāvokli noteica veiktie pretkrīzes pasākumi 2,2 % apmērā no IKP
   2009. gadā un 1,3 % apmērā no IKP 2010. gadā, kas bija piemērota rīcība saskaņā ar Eiropas
   ekonomikas atveseļošanas plānu, un automātisko stabilizatoru brīvā darbība, Dānijas iestādēm
   2010. gadā būtu jāīsteno paredzētie fiskālie pasākumi. Lai veiktu ticamas un ilgtspējīgas
   korekcijas, jo īpaši, ņemot vērā, ka nav izteiktas ekonomiskas nelīdzsvarotības, Dānijas
   iestādēm būtu jānodrošina vidēja ikgadēja budžeta strukturāla korekcija ½ % apmērā no IKP
   laikposmā no 2011. līdz 2013. gadam un jāprecizē pasākumi, kas nepieciešami pārmērīga
LV                                                 4                                               LV
 ---pagebreak---    budžeta deficīta novēršanai līdz 2013. gadam, ja to pieļauj cikliskie nosacījumi, un jāpaātrina
   deficīta samazināšana, ja ekonomikas vai budžeta situācija izrādās labāka, nekā sagaidāms
   pašlaik.
   Lai pārmērīga budžeta deficīta novēršanas procedūras ietvaros veiktu pastiprinātu uzraudzību,
   kas ir vajadzīga, ņemot vērā pārmērīga deficīta novēršanai noteikto termiņu, būs vajadzīga
   regulāra un savlaicīga kontrole attiecībā uz paveikto fiskālās konsolidācijas stratēģijas
   īstenošanā, lai nodrošinātu pārmērīgā deficīta novēršanu. Tāpēc Dānijas konverģences
   programmas atjauninājumos, kas tiks sagatavoti laikposmā no 2010. līdz 2013. gadam, šim
   jautājumam varētu atvēlēt atsevišķu nodaļu.
                     Galveno makroekonomikas un budžeta prognožu salīdzinājums
                                                                       2007      2008    2009      2010      2011     2012    2013
                                                COM 2010. g.
                                                                        1,7      -0,9     -4,9      1,6        1,8    n.p.    n.p.
                Reālais IKP                       pavasaris
               (izmaiņas %)                    KP 2010. gada
                                                                       n.p.      -0,9     -4,3      1,3        1,6     2,0     2,3
                                                   februārī
                                               COM 2010. g.²
                                                                        2,6       0,2     -5,1     -3,9       -2,7    n.p.    n.p.
       Ražošanas apjoma starpība1                 pavasaris
         (% no potenciālā IKP)                 KP 2010. gada
                                                                       n.p.       0,3     -4,5     -3,9       -3,1    -2,0    -0,9
                                                  februārī3
                                                COM 2010. g.
                                                                        4,8       3,4     -2,7     -5,5       -4,9    n.p.    n.p.
        Valsts kopbudžeta bilance                 pavasaris
                (% no IKP)                     KP 2010. gada
                                                                       n.p.       3,4     -2,9     -5,3       -4,1    -3,1    -1,8
                                                   februārī
                                                COM 2010. g.
                                                                        6,3       4,8     -0,7     -3,4       -2,7    n.p.    n.p.
             Primārā bilance                      pavasaris
                (% no IKP)                     KP 2010. gada
                                                                       n.p.       4,8     -1,3     -3,7       -2,3    -1,2     0,3
                                                   februārī
                                                COM 2010. g.
                                                                        3,1       3,3      0,6     -3,0       -3,1    n.p.    n.p.
        Cikliski koriģētā bilance1                pavasaris
                (% no IKP)                     KP 2010. gada
                                                                       n.p.       3,2      0,0     -2,8       -2,1    -1,7    -1,1
                                                   februārī
                                                COM 2010. g.
                                                                        3,1       3,3      0,6     -2,7       -3,1    n.p.    n.p.
           Strukturālā bilance4                   pavasaris
                (% no IKP)                     KP 2010. gada
                                                                       n.p.       3,2      1,4     -1,1       -1,0    -0,8    -0,3
                                                   februārī
                                                COM 2010. g.
                                                                       27,4      34,2    41,6      46,0      49,5     n.p.    n.p.
         Valsts kopējais parāds                   pavasaris
                (% no IKP)                     KP 2010. gada
                                                                       n.p.      33,4    38,5      41,8      46,2     48,3    48,1
                                                   februārī
    Piezīmes:
    1
       Komisijas dienestu veikts programmās norādītā ražošanas apjomu starpības un cikliski koriģēto bilanču pārrēķins,
    balstoties uz programmās sniegto informāciju.
    2
      Pamatojoties uz attiecīgi 1,4 %, 0,6 %, 0,5 % un 0,9 % lēsto potenciālo pieaugumu laikā no 2008. līdz 2011. gadam.
    3
      Pamatojoties uz attiecīgi 1,4 %, 0,6 %, 0,5 % un 0,9 % lēsto potenciālo pieaugumu laikā no 2008. līdz 2011. gadam.
    4
      Cikliski koriģētā bilance, izņemot vienreizējus un citus pagaidu pasākumus. Vienreizējie un citi pagaidu pasākumi veido
    1,4 % no IKP 2009. gadā, 1,7 % 2010. gadā, 1,1 % 2011. gadā, 0,9 % 2012. gadā, 0,8 % 2013. gadā un 0,0 % 2015. gadā;
    saskaņā ar jaunāko programmu visi samazina deficītu, un saskaņā ar Komisijas dienestu 2010. gada pavasara prognozi
    samazina deficītu 0,2 % apmērā no IKP 2010. gadā. Metodoloģiju atšķirību dēļ programmā iekļautie vienreizējie
    pasākumi neatbilst Komisijas dienestu pieņemtajam vienreizēju pasākumu definējumam. Piemērojot šo definīciju,
    vienreizējie pasākumi veidotu 0,2 % no IKP deficīta samazinājuma 2010. gadā un nulle procentus atlikušajos gados.
    Avots:
    Konverģences programma (KP); Komisijas dienestu 2010. gada pavasara prognoze (COM); Komisijas dienestu aprēķini.
LV                                                                5                                                              LV
 ---pagebreak---                                               Priekšlikums
                                        PADOMES LĒMUMS
                        par pārmērīga budžeta deficīta pastāvēšanu Dānijā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 126. panta 6. punktu,
   ņemot vērā Eiropas Komisijas priekšlikumu,
   ņemot vērā Dānijas apsvērumus,
   tā kā:
   (1)    Saskaņā ar Līguma par Eiropas Savienības darbību 126. pantu dalībvalstīm jāizvairās
          no pārmērīga valsts budžeta deficīta.
   (2)    Stabilitātes un izaugsmes pakta mērķis ir sakārtotas valsts finanses kā līdzeklis, lai
          nostiprinātu nosacījumus stabilām cenām un stiprai, stabilai izaugsmei, kas veicina
          nodarbinātības kāpumu.
   (3)    Pārmērīga budžeta deficīta novēršanas procedūra, ko regulē Līguma 126. pants, kuru
          sīkāk izskaidro Padomes Regula (EK) Nr. 1467/97 par to, kā paātrināt un precizēt
          pārmērīga budžeta deficīta novēršanas procedūras īstenošanu5 (kas ir Stabilitātes un
          izaugsmes pakta sastāvdaļa), paredz pieņemt lēmumu par pārmērīga budžeta deficīta
          pastāvēšanu. Līgumam pievienotajā Protokolā par pārmērīga budžeta deficīta
          novēršanas procedūru ir izklāstīti citi noteikumi par pārmērīga budžeta deficīta
          novēršanas procedūras īstenošanu. Padomes Regulā (EK) Nr. 479/20096 paredzēti sīki
          izstrādāti noteikumi un definīcijas par to, kā piemērot minētā protokola noteikumus.
   (4)    Ar Stabilitātes un izaugsmes pakta 2005. gada reformu tika meklētas iespējas uzlabot
          efektivitāti un ekonomisko pamatojumu, kā arī ilgstoši saglabāt valsts finanšu
          ilgtspējību. Tā mērķis bija jo īpaši nodrošināt, lai ekonomikas un budžeta stāvoklis
          būtu pilnībā ņemts vērā visos pārmērīga budžeta deficīta novēršanas procedūras
          posmos. Tādējādi Stabilitātes un izaugsmes pakts kalpo par atbalstu valdības politikai,
          lai ātrāk atkal sasniegtu stabilu budžeta stāvokli, ņemot vērā situāciju ekonomikā.
   (5)    Līguma 126. panta 5. punktā noteikts, ka Komisija adresē Padomei atzinumu, ja
          Komisija uzskata, ka dalībvalstī pastāv vai var rasties pārmērīgs budžeta deficīts.
   5
          OV L 209, 2.8.1997., 6. lpp.
   6
          OV L 145, 10.6.2009., 1. lpp.
LV                                                  6                                             LV
 ---pagebreak---           Komisija, ņēmusi vērā savu ziņojumu saskaņā ar 126. panta 3. punktu un balstoties uz
          Ekonomikas un finanšu komitejas atzinumu saskaņā ar 126. panta 4. punktu, ir
          secinājusi, ka Dānijā pastāv pārmērīgs budžeta deficīts. Tāpēc Komisija ir adresējusi
          Padomei šādu atzinumu par Dāniju [2010. gada 15. jūnijā]7.
   (6)    Līguma 126. panta 6. punktā noteikts, ka Padomei ir jāizskata jebkādi apsvērumi, ko,
          iespējams, vēlētos iesniegt attiecīgā dalībvalsts, un tad, pamatojoties uz vispārēju
          novērtējumu, jāpieņem lēmums par to, vai pastāv pārmērīgs budžeta deficīts. Dānijas
          gadījumā šā vispārējā novērtējuma rezultātā ir pieņemti turpmāk minētie secinājumi.
   (7)    Saskaņā ar datiem, ko Dānijas iestādes paziņoja 2010. gada aprīlī, tiek plānots, ka
          valsts kopbudžeta deficīts Dānijā sasniegs 5,4 % no IKP 2010. gadā, tādējādi
          pārsniedzot atsauces vērtību — 3 % no IKP. Plānotais deficīts nav tuvu atsauces
          vērtībai 3 % no IKP, bet plānoto atsauces vērtības pārsniegumu var uzskatīt par
          pārsniegumu izņēmuma kārtā Līgumā un Stabilitātes un izaugsmes paktā paredzētajā
          nozīmē. Tas jo īpaši ir smagas ekonomikas lejupslīdes rezultāts Līguma un Stabilitātes
          un izaugsmes pakta izpratnē. Komisijas dienestu 2010. gada pavasara prognozē lēsts,
          ka reālais Dānijas IKP 2009. gadā saruka par 4,9 %, un ir sagaidāms, ka 2010. gadā tas
          atgūsies par 1,6 %. 2010. gada budžeta deficīts ir sekas, ko izraisīja gan ekonomikas
          lejupslīde, gan Dānijas iestāžu saskaņā ar EEAP veiktie stimulēšanas pasākumi.
          Tomēr plānoto atsauces vērtības pārsniegumu nevar uzskatīt par īslaicīgu. Saskaņā ar
          Komisijas dienestu 2010. gada pavasara prognozi budžeta deficīts 2011. gadā
          samazinātos līdz 4,9 % no IKP, ja netiktu mainīta politika8. Līgumā minētais deficīta
          kritērijs nav izpildīts.
   (8)    Saskaņā ar datiem, ko Dānijas iestādes paziņoja 2010. gada aprīlī, valsts kopējais
          parāds vēl aizvien ir mazāks par atsauces vērtību 60 % no IKP, proti, 45,1 % no IKP
          2010. gadā. Komisijas dienestu 2010. gada pavasara prognozē lēsts, ka parāda
          attiecība 2010. gadā būs 46 % no IKP un palielināsies līdz 49,5 % no IKP 2011. gadā,
          joprojām nepārsniedzot atsauces vērtību — 60 % no IKP. Līgumā minētais parāda
          kritērijs ir izpildīts.
   (9)    Gatavojot Padomes lēmumu par pārmērīga budžeta deficīta pastāvēšanu atbilstīgi
          126. panta 6. punktam, “būtiskos faktorus” saskaņā ar Padomes Regulas (EK)
          Nr. 1467/97 2. panta 4. punktu drīkst ņemt vērā tikai tad, ja vienlaikus ir pilnībā
          izpildīti divi nosacījumi, proti, ka budžeta deficīts joprojām saglabājas tuvu atsauces
          vērtībai un ka atsauces vērtība tiek pārsniegta tikai uz laiku. Dānijas gadījumā šie abi
          nosacījumi nav izpildīti. Tāpēc šā lēmuma pieņemšanas gaitā nav ņemti vērā būtiskie
          faktori,
   IR PIEŅĒMUSI ŠO LĒMUMU.
                                                        1. pants
   No vispārējā novērtējuma izriet, ka Dānijā pastāv pārmērīgs budžeta deficīts.
   7
          Visi ar pārmērīga budžeta deficīta novēršanas procedūru saistītie dokumenti, kas attiecas uz Dāniju,
          pieejami šādā tīmekļa vietnē:
          http://ec.europa.eu/economy_finance/sgp/deficit/countries/index_en.htm.
   8
          Prognozē, kas balstīta uz pieņēmumu, ka netiek veiktas politikas izmaiņas, ņem vērā (daļējo)
          atteikšanos no ārkārtējiem ar krīzi saistītajiem pasākumiem.
LV                                                          7                                                  LV
 ---pagebreak---                                               2. pants
   Šis lēmums ir adresēts Dānijas Karalistei.
   Briselē,
                                               Padomes vārdā —
                                               priekšsēdētājs
                                               […]
LV                                                8            LV